Unión do Povo Galego

La Unión do Povo Galego ("Xunión del Pueblu Gallegu" n'asturianu) ye un partíu políticu nacionalista gallegu y comunista.

Foi fundáu en 1964 teniendo como aspiración la independencia de Galicia y la so tresformación nun Estáu socialista. Impulsó la creación de frentes nacionalistes como l'Asemblea Nacional-Popular Galega y el Bloque Nacionalista Galego. Dende 1982 ye ún de los partíos integrantes d'esta coalición y el que más pesu políticu tien. El voceru del BNG nel Congresu de los Diputaos, Francisco Rodríguez, ye miembru de la UPG, lo mesmo qu'Anxo Quintana candidatu del BNG nes últimes eleiciones y vicepresindente de la Xunta de Galicia.

Espubliza la revista Terra e Tempo y el so Presidente ye Bautista Goyel Álvarez Domínguez. 

Celebró'l so XI Congresu Nacional en xineru de 2005 en Santiago de Compostela.

 Referencies 

 Enllaces esternos 
Páxina oficial de la UPG

Categoría:Partíos políticos de Galicia
Categoría:Nacionalismu gallegu